
NOLIKUMS
Latvijas jaunatnes čempionātiem klasiskajā un ātrspēlē 64 lauciņu dambretē

U-10 vecuma grupas dalībniekiem

1. MĒRĶIS UN UZDEVUMI

Popularizēt dambretes spēli jaunākā vecuma skolēnu vidū. Noskaidrot Latvijas spēcīgākos dambretistus.

2. LAIKS UN VIETA

Sacensības notiek 2009. gada 14. februārī Liepupes vidusskolā (Liepupe, Limbažu rajons). Sacensību sākums plkst. 10.00. Pieteikumu iesniegšana no plkst. 9.30 – 9.55.

3. ORGANIZĀCIJA

Sacensības organizē Latvijas Dambretes savienība. Galvenais tiesnesis Kārlis Ozols.

4. DALĪBNIEKI

Sacensībās piedalās Latvijas 62. Skolēnu sporta spēļu U – 10 grupu 10 labākie dalībnieki.

5. SACENSĪBU NOTEIKUMI

Sacensības notiek pēc FMJD noteikumiem. Riņķa sistēma. Apdomas laiks klasiskajā dambretē – 15 minūtes; ātrspēlē – 5 minūtes. Vietu dalīšanas gadījumā: 1) T. Šmuļjana koeficients, 2) uzvarēto partiju skaits, 3) savstarpējā spēle, 4) tiesnešu kolēģijas lēmums.
6. APBALVOŠANA

Dalībnieki, kuri izcīnījuši pirmās trīs vietas, tiek apbalvoti ar diplomiem, medaļām .
7. DALĪBAS NOTEIKUMI

Visus dalībnieku komandēšanas izdevumus sedz komandējošā organizācija. Par dalībnieka veselības stāvokli atbild dalībnieka vecāki un komandējošā organizācija. 

8. PIETEIKUMI

Dalība sacensībās jāapstiprina līdz 12. 02. 2009. pa telefonu 29711798 vai e-pastu edgarsratnieks@inbox.lv Sacensību dienā mandātu komisijā jāiesniedz pieteikuma oriģināls, kuru apstiprinājis dalībnieku komandējošās organizācijas vadītājs. Pieteikumā jānorāda dalībnieka vārds, uzvārds, dzimšanas gads un persona, kura dalībnieku pavada.

